ཞོགས་པ་ཞིག་ལ།མི་བོ་ཆེ་གཉིད་ལས་སད་ནས་མལ་སའི་ནང་སྡོད་དུས།ཁོས་རོལ་དབྱངས་སྙན་མོ་ཞིག་ཐོས་འོངས།རོལ་དབྱངས་དེ་ཁོའི་རྣ་ལམ་དུ་ཅི་འདྲ་སྙན་ཨང་།ཁོའི་སེམས་སུ།རྒྱལ་པོའི་རོལ་དབྱངས་ཚོགས་པ་དེ་གར་འགྲོ་བཞིན་འདུག་སྙམ།དེ་ནི་ངོ་མ་ལུས་བོངས་ཆུང་བའི་བྲག་བྱེའུ་དང་དམར་ཞིག་གིས་ཁོའི་སྒེའུ་ཁུང་ཕྱིར་རོལ་དུ་གྲེ་འགྱུར་སྒྲོག་པ་དང་མཚུངས།ཡིན་རུང་།དེ་ཡང་ལོ་ཟླ་གྲངས་མེད་ཅིག་གི་ཡར་སྔོན་ཞིག་སྟེ།ཁོའི་སྐྱེད་ཚལ་དུ་འདབ་ཆགས་ཤིག་གིས་གྲེ་འགྱུར་བསྒྲགས་པ་ཁོས་ཆེས་ཐོག་མར་ཐོས་པ་ཡིན་ཞིང་།ཁོ་པར་མཚོན་ན།དེ་ནི་འཇིག་རྟེན་སྟེང་གི་མགྲིན་དབྱངས་ཆེས་སྙན་ཤོས་དེ་ལགས།དེའི་རྗེས།ཁ་ཆར་གྱི་འབབ་རྒྱུན་ཆད་ཅིང་བུ་ཡུག་གི་ང་རོ་འཇགས།ཡངས་པོར་བརྐྱངས་པའི་སྒེའུ་ཁུང་ལས་དྲི་ཞིམ་ཞིག་ཁོའི་སྣ་ལམ་དུ་མནམས་བྱུང་།མི་བོ་ཆེསདཔྱིད་དཔལ་ད་གཞི་ནས་སླེབས་བྱུང་བ་འདྲཞེས་དེ་སྐད་སྨྲ་བཞིན།ཁོ་མལ་ལས་ལངས་ནས་སྒེའུ་ཁུང་ཕྱི་རོལ་དུ་བལྟས།